Star Wars: Vzostup Skywalkera

Star Wars: Vzostup Skywalkera (známy aj ako Star Wars: Epizóda IX – Vzostup Skywalkera) je americký epický sci-fi film, uvádzaný aj ako Epizóda IX zo série Star Wars, ktorý napísal a režíroval J. J. Abrams. Je to tretí a posledný film v "sequel" trilógii; prvým filmom je Star Wars: Sila sa prebúdza (2015) a druhým Star Wars: Poslední Jediovia. V hlavných úlohách tu hrajú  Daisy Ridley, Adam Driver, Ian McDiarmid, Mark Hamill, Carrie Fisher, John Boyega, Oscar Isaac, Anthony Daniels a Domhnall Gleeson. Tento film je definitívne posledný, v ktorom sa objavila Carrie Fisher. Tá v čase natáčania síce už bola zosnulá, no filmári použili jej vystrihnuté zábery z predchádzajúcich filmov.

Film mal svetovú premiéru 20. decembra 2019 a 19. decembra 2019 premiéru na Slovensku.

 Obsadenie 
 Daisy Ridley ako Rey Skywalker - bývalá zberačka šrotu z planéty Jakku a mladá Jedika, ktorá je novou nádejou pre záchranu galaxie. 
 Adam Driver ako Kylo Ren / Ben Solo - Najvyšší vodca Prvého rádu, bývalý učeník Luka Skywalkera a syn Hana Sola a Leii Organy. 
 Ian McDiarmid ako Cisár Palpatine - Obživený sithský lord a tajný vodca Prvého rádu, ktorý chystá svoj návrat a pomstu. 
 Mark Hamill ako Luke Skywalker - Zosnulý majster Jedi, ktorý po smrti splinul zo silou a stal sa duchom. 
 Carrie Fisher ako Leia Organa - Generálka odboja a majsterka Rey, matka Bena Sola a sestra Luka Skywalkera, ktorá je citlivá na silu. 
 John Boyega ako Finn - Bývalý stormtrooper Prvého rádu, ktorý dezertoval a pridal sa k Odboju. 
 Oscar Isaac ako Poe Dameron - Pilot a vysokopostavený člen Odboja, ktorý neskôr po Leii preberie pozíciu generála. 
 Anthony Daniels ako C-3PO - protokolárny droid a prekladateľ, slúžiaci Leii Organe. 
 Domhnall Gleeson ako Generál Hux - Bývalý najvyšší generál Prvého rádu, ktorý tajne pomáha Odboju
 Joonas Suotamo ako Chewbacca - Koopilot lode Millenium Falcon rasy Wookie. 
 Billy Dee Williams ako Lando Calrissian - Bývalý povstalecký generál, pilot a veterán, ktorý je pôvodný majiteľ lode Millenium Falcon. 
 Richard E. Grant ako Generál Pryde - Najvyšší generál Prvého a neskôr Konečného rádu, ktorý v minulosti slúžil Galaktickému Impériu. 
 Kelly Marie Tran ako Rose Tico - Priateľka Finna a členka Odboja. 
 Keri Russel ako Zorii Bliss - Pašeráčka a dávna priateľka Poea Damerona. 
 Naomi Ackie ako Jannah - Bývalá stormtroopekra Prvého rádu, ktorá dezertovala a ostala tajne žiť na planéte Kef Bir. 
 Lupita Nyong'o ako Maz Kanata - Vesmírna pirátka a spojenkyňa Odboja. 
 Harrison Ford ako Han Solo - zosnulý pašerák a povstalecký hrdina, otec Bena Sola, manžel Leii Organy a najlepší priateľ Chewbaccu.

 Iné projekty 

 Externé odkazy 





Kategória:Filmy podľa názvu
Kategória:Filmy z 2019